**Vedtægter for Boldklubben Heimdal**

**Navn, Hjemsted og formål.**

§ 1.

Foreningens navn er Boldklubben Heimdal. Hjemsted er København, Østerbro.

§ 2.

Foreningens primære formål er at drive idræt.

§ 3.

Foreningen skal være medlem af Dansk Idræts-Forbund gennem dettes specialunioner, og er derigennem underkastet disse forbunds love og amatørbestemmelser.

§ 4.

Som aktivt medlem kan optages enhver mand eller kvinde, såfremt optagelsen ikke strider imod D.I.F. eller specialunionernes love og amatørbestemmelser. I Yngsteafdelingerne optages enhver dreng under 18 år, samt enhver pige under 17 år. Som passivt medlem optages enhver mand eller kvinde, såfremt optagelsen ikke strider imod D.I.F.´s love.

**Bestyrelsen.**

§ 5.

Foreningens anliggender og interesser varetages af bestyrelsen under ansvar overfor generalforsamlingen.

Hovedbestyrelsen består af:

1 Formand

1 Kasserer

1 Næstformand

1 Sekretær

1 Herre leder

1 Dame leder

2 Menige medlemmer

og alle har stemmeret.

§ 6.

Hvert år, senest 1. marts, afholdes ordinær generalforsamling. Regnskabsåret skal følge kalenderåret. På generalforsamlingen orienterer bestyrelsen om hvorledes de har varetaget foreningens interesser, samt forvaltet foreningens midler.

Dagsorden for den ordinære generalforsamling skal mindst omfatte følgende punkter:

1. Valg af dirigent og referent
2. Bestyrelsens beretning
3. Det reviderede regnskab foreligges til godkendelse
4. Budget samt kontingent for det kommende år foreligges til godkendelse
5. Behandling af indkomne forslag
6. Valg af medlemmer til bestyrelsen
7. Valg af revisor og revisor suppleant
8. Eventuelt

På generalforsamlingen vælges bestyrelsen, en revisor og en revisorsuppleant.

På lige årstal vælges: På ulige årstal vælges:

Formand Kasserer

Sekretær Næstformand

Menigt medlem 1 Menigt medlem 1

Menigt medlem 2 Menigt medlem 2

Menigt medlem 3 Menigt medlem 3

Menigt medlem 4 Menigt medlem 4

Menigt medlem 5 Menigt medlem 5

Revisor Revisor

Revisor suppleant Revisor suppleant

§ 7.

Såvel stemmeberettiget som valgbar er ethvert medlem, der senest den 31-12 samme år er fyldt 18 år, ikke oppebærer større kontingent restance end 3 måneder samt har været medlem af klubben i mindst 3 måneder. Ikke fremmødte medlemmer kan stemme og er valgbare, såfremt fuldmagt fremvises på generalforsamlingen.

§ 8.

Foreningens regnskab revideres umiddelbart før hver generalforsamling af den på generalforsamlingen valgte revisor. Kassereren har pligt til at fremlægge det reviderede regnskab, med eventuelle revisionsantegninger, for bestyrelsen umiddelbart før hver generalforsamling. Såvel bestyrelsen som revisoren har til enhver tid ret til at revidere regnskabet. Foreningen tegnes af formanden og kassereren samt et bestyrelsesmedlem i foreningen.

§ 9.

Alle generalforsamlinger skal indkaldes med mindst 14 dages varsel, og forslag der ønskes behandlet på generalforsamlingen, skal være bestyrelsen i hænde senest 8 dage før generalforsamlingens begyndelse. Forslag der indkommer senere kan kun behandles, såfremt generalforsamlingen giver sin tilladelse.

Lovligt indkaldt generalforsamling er altid beslutningsdygtig uanset de mødendes antal. For vedtagelse af vedtægtsændringer kræves mindst 2/3 stemmers majoritet, medens alle andre anliggender afgøres ved simpelt stemmeflertal. Bestyrelsen har ikke stemmeret til beretning og regnskab.

§ 10.

Bestyrelsen kan til enhver tid indkalde til ekstraordinær generalforsamling. En sådan skal også afholdes, når mindst 15 medlemmer ved skriftlig anmodning og indsendelse af dagsorden til bestyrelsen gør krav herom. En således indkaldt ekstraordinær generalforsamling er ugyldig, såfremt ikke mindst 12 af de på anmodningen undertegnede medlemmer giver møde.

§ 11.

De til kamp udtagne spillere skal stille op i foreningens reglementerede klubdragt, såfremt intet andet forlanges.

§ 12.

Stk. 1: Kontingent for såvel aktive som passive medlemmer af klubben fastsættes på generalforsamlingen og vedtages ved simpelt stemmeflertal.

Stk. 2. Kontingent for passive medlemmer opkræves årligt

Stk. 3. Kontingent for aktive medlemmer opkræves halvårligt. Er kontingentet ikke betalt rettidigt og senest 30 dage efter opkrævning er tilsendt, kan kassereren opkræve kr. 100 i rykkergebyr. Er kontingent inkl. evt. rykkergebyr ikke indbetalt inden 60 dage efter opkrævningen, udmeldes medlemmet af foreningen.

Stk. 4. Benytter et medlem ikke den automatiske indbetalingsordning Betalingsservice, kan kassereren opkræve kr. 100 i ekspeditionsgebyr ved udsendelse af kontingentopkrævning.

Stk. 5. Bestyrelsen kan vælge at opkræve et samlet kontingent for et hold, et holdkontingent, og bestyrelsen fastsætter holdets kontingentstørrelse. Medlemmer på et sådant hold har samme rettigheder som klubbens øvrige medlemmer. Dog kan antallet af stemme-berettigede medlemmer ved klubbens generalforsamling fra et sådant hold ikke overstige forholdet mellem det årlige holdkontingent og den til enhver tid gældende årlige kontingentsats for aktive medlemmer.

§ 13.

Ingen uden bestyrelsen må træffe foranstaltninger eller arrangementer, der er forbundet med økonomisk risiko.

§ 14.

Bestyrelsen og ledere er kontingentfri.

§ 15.

Bestyrelsen har ret til at ekskludere et medlem, når dette modarbejder foreningen eller på anden måde skader denne. Kassereren kan til enhver tid ekskludere ethvert medlem med kontingent restance. Såfremt et medlem ikke har betalt kontingent senest én måned efter påført betalingsdato, inddrages spillertilladelsen

§ 16.

Medlemmer og trænere der har deltaget på et turneringsvindende hold, eller et hold der opnår oprykning til en højere række, og har spillet med i mindst 1/3 af dette holds kampe, dog mindst 2 kampe, tildeles - efter bestyrelsens beslutning herom – en passende belønning fra klubben.

§ 17.

Et medlem der bliver udnævnt til æresmedlem af foreningen, får tildelt foreningens æresemblem og diplom og er kontingentfri.

§ 18.

Foreningen kan ikke opløses, sålænge 11 aktive medlemmer ønsker dens beståen. I alle tilfælde af foreningens opløsning skal foreningens aktiver benyttes i sportsligt øjemed.

I alle tilfælde af foreningens opløsning skal ikke forbrugte udloddede midler returneres til udlodder, der er forpligtiget til at indbetale afgift af gevinstgivende spilleautomater svarende til den returnerede udlodning.

§ 19.

Rejselegat.

Bestyrelsen tager stilling til uddeling af portioner, som tilskud til hold.

§ 20.

I tilfælde, hvor disse vedtægter ikke er fyldestgørende, er bestyrelsen bemyndiget til at træffe afgørelse under ansvar overfor generalforsamlingen.